open-index/open-wikipedia-markdown huggingface dataset:
Cristina Amenedo

**Cristina Picos Villar**, nada en San Martiño de Porto (Cabanas) o 17 de outubro de 1925 e finada na Coruña o 19 de agosto de 2011, foi unha mestra e escritora galega, coñecida como **Cristina Amenedo**.

## Traxectoria 
Estudou para mestra na Coruña e posteriormente licenciouse en Filosofía e Letras pola Universidade de Santiago de Compostela. Exerceu o ensino ao longo da súa carreira.

Comezou a escribir durante o franquismo, cando publicou artigos e poemas en xornais e revistas literarias como *La Noche*, *El Correo Gallego*, *Galicia Emigrante*, *Galicia en Madrid*, *Alforja*, *La Voz de Galicia*, ou *El Ideal Gallego*. A partir de 1983, cando publicou *Mar aberto*, simultaneou o galego e o castelán na súa escrita.

Obtivo diversos galardóns menores, como o Premio Manos Unidas en tres ocasións, o Premio Juan Ramón Jiménez por unha obra de homenaxe ao autor andaluz ou o Premio Pérez Lugín.

## A polémica do artigo  "La españolización de Galicia" 
O 14 de xuño de 1964, Cristina Amenedo publicou en *La Voz de Galicia* o artigo "La españolización de Galicia" que xerou unha gran polémica. Tras poñer varios exemplos críticos e inzados de prexuízos lingüísticos relativos ao emprego público da lingua galega, á que coida un dialecto, e dar a coñecer as queixas de mestras sobre o monolingüísmo do alumnado, afirmaba:

Desde Bos Aires, Luis Seoane respondeulle duramente a través do programa *Galicia Emigrante* emitido por Radio Libertad. O 18 de xullo de 1964, Pedro de Llano, alias "Bocelo", director de *La Voz de Galicia*, escribiu en apoio de Cristina Amenedo o artigo "Un tema difícil: nuestro idioma". Nesta polémica tamén interviron con duras críticas á autora Isaac Díaz Pardo, Manuel Lorenzo Freire-Calvelo, Victoria Armesto e Celso Emilio Ferreiro. Celso Emilio Ferreiro publicou na primeira páxina do Faro de Vigo, dirixido por Álvaro Cunqueiro, unha contestación paródica titulada "Doña Pedagoga Supina Vesouqué". O 10 de xullo de 1965, Cristina Amenedo publicou un novo artigo en *La Voz de Galicia *co título "La españolización de Galicia" co fin de puntualizar a intepretación do seu anterior artigo e dar resposta á polémica xerada e provocada por "algunas mentalidades, con una apreciación escasa":

## Obra 
### Poesía 
* *La niña Saral, balada elegíaca* (1979).
* *Mar aberto* (1983).
* *Silvo de vento mareiro* (1988).
* *Con el tiempo y el silencio* (1992).
* *Playa sorlinga* (1992).
* *Ledicia: unha loita contra o desánimo, a esperanza* (1997).
* *Corazón al viento: poemas en castellano y poemas en gallego* (1997).

### Novela e ensaio 
* *Juan Ramón Jiménez, ruiseñor universal* (1981).
* *Jerónimo Emiliani. Un somasco divino* (1985).
* *Galicia, ruta de la espiritualidad* (1993).
* *Jesús el galileo, una doctrina impar * (1996).
* *Vivir siempre en despedida* (1996).

## Vida persoal 
Colleu o pseudónimo do apelido do seu home, Fernando Amenedo. Foi soterrada en Franza (Mugardos).

## Véxase tamén 
### Bibliografía 
* 
* 
* 
*
Aquelavila

Como topónimo **Aquelavila** pode referirse a:

;En Galiza
***Aquelavila**, lugar da parroquia de Buazo, no concello de Boimorto;
***Aquelavila**, lugar da parroquia de San Mamede de Ferreiros, no concello do Pino.

## Véxase tamén
### Outros artigos
Panteón

O termo **Panteón** pode referirse a:

En arquitectura:
* **Panteón**, monumento funerario que aloxa os restos mortais de varias persoas.
:* **Panteón de Roma, en Italia;
:* **Panteón de París**, en Francia;
:* **Panteón de Londres**, en Inglaterra;
:* **Panteón Real**, na Catedral de Santiago de Compostela;
:* **Panteón de Galegos Ilustres**, na igrexa do antigo Convento de San Domingos de Bonaval, tamén en Santiago de Compostela;
:* **Panteón de Hombres Ilustres**, en Madrid;
:* **Panteón de los Reyes**, no Mosteiro del Escorial, Madrid;
:* **Panteón Nacional**, en Caracas, Venezuela.
:* **Panteón de Marinos Ilustres**, en San Fernando, España.
:* **Panteón Nacional de los Héroes**, en Asunción, Paraguai.

En mitoloxía:
* **Panteón**, conxunto de deuses dunha cultura ou crenza.

En literatura:
* ***Panteón*'*, terceiro e último tomo da triloxía *Memorias de Idhún''.
Encoro da Ribeira

O **encoro da Ribeira** é o máis pequeno dos dous encoros que se achan no río Eume. A súa construción rematou en 1965. Ten unha lonxitude duns cinco quilómetros e unha capacidade de 33 hectómetros cúbicos.

O encoro alimenta unha minicentral hidroeléctrica cunha potencia de 5940 Kw. A empresa concesionaria da súa explotación é ENDESA.

O encoro está, na súa totalidade, no concello das Pontes. A súa situación río arriba, a pouca distancia da vila das Pontes, fai que abasteza de auga a esta vila e á súa central térmica. O club local de piragüismo, Grupo Xuvenil Piragüismo As Pontes, úsao como zona de adestramento.

## Galería de imaxes
## Notas
Joaquim Rodríguez

**Joaquim Rodríguez Oliver**, coñecido como *Purito Rodríguez*, nado o 12 de maio de 1979 en Barcelona, é un ciclista español. Comezou a competir como profesional no ano 2001. É quen de acadar vitorias en clásicas, en carreiras dunha semana, e boas clasificacións en carreiras de 3 semanas. O seu punto feble son as contra o reloxo.
[miniatura|Joaquim Rodríguez no [Tour de Francia 2010.]]

## Palmarés 
Ten acadado vitorias en carreiras dunha semana como a Volta a Cataluña, a Semana Catalá ou a Volta a Burgos. No seu palmarés tamén hai 4 vitorias parciais na Vuelta a España e 1 no Tour de Francia. O máis salientable da súa carreira profesional foi: 
* No ano 2005 venceu na clasificación de montaña da Vuelta a España.
* No ano 2007 gañou o Campionato de España de Ciclismo en Ruta.
* No ano 2009 foi medalla de bronce no Campionato do Mundo de ciclismo en ruta.
* No ano 2010 gañou a Volta a Cataluña.
* No ano 2010 foi o gañador do UCI World Ranking.
* No ano 2012 perdeu o Giro de Italia na derradeira etapa por 12 segundos.
* No ano 2012 acadou o terceiro posto na Vuelta a España despois de varias xornadas sendo líder.

### Participacións nas Grandes Voltas 
## Equipos 
* **ONCE-Eroski** (2001-2003)
* **Saunier-Duval-Prodir** (2004-2005)
* '''Caisse d'Epargne-Illes Balears'* (2006-2009)
** *Caisse d'Epargne-Illes Balears* (2006)
** *Caisse d'Epargne'' (2007-2009)
* **Team Katusha** (2010-￼￼actualidade)

## Véxase tamén 
### Ligazóns externas 
* Páxina oficial de Joaquim Rodríguez
Sinfonieta de Vigo

A **Sinfonieta de Vigo** é unha orquestra de pequeno tamaño da cidade de Vigo fundada no ano 2002.

## Historia 
A Sinfonieta de Vigo naceu no 2002 arroupada polo departamento de Obra Social de Caixanova e formada por uns trinta músicos entre profesores do conservatorio e alumnos de grao susperior baixo a batuta de Joám Trilho e Francisco Pérez. O 13 de xuño do 2002 tivo lugar a presentación da orquestra no Teatro García Barbón (Centro Cultural Caixanova) cun concerto no que a nova orquestra interpretou obras de Ottorino Respinghi, W.A. Mozart, Andrés Gaos e Emilio Lede.

O obxectivo inicial desta orquestra era o de evitar que os novos talentos formados na cidade olívica emigrasen a outras cidades para poder adicarse á música, xa que na cidade só existía unha orquestra, a Orquestra Clásica de Vigo, que non podía acoller a tódolos músicos que se formaban na comarca.

O 19 de maio do 2005, promovido polo Instituto Galego de Artes Escénicas e Musicais (IGAEM), a Sinfonieta de Vigo realizou a estrea mundial dunha sinfonía inédita de Andrés Gaos, a Sinfonía Nº 1 en La menor, cun dobre concerto en Vigo e Ourense baixo a dirección de Joám Trilho. Para levar a cabo este concerto, o propio fillo do compositor coruñés, Andrés Gaos Guillochon, facilitoulle á orquestra olívica os manuscritos desta peza pertencente á primeira etapa do comositor.

## Notas
VIP

**VIP** é unha sigla que provén do inglés **V**ery **I**mportant **P**erson (que significa *Persoa Moi Importante*). Emprégase para referirse a personaxes destacados, como políticos, empresarios, famosos etc, que asisten a eventos ou a recintos con zonas reservadas (aeroportos, hoteis, estadios, discotecas, concertos etc), e que requiren dunha atención especial e dun servizo exclusivo.

Así mesmo, existen os **pases VIP**, que se empregan en inauguracións, presentacións de produtos novos ou en festas privadas, e que lle garanten ó portador a consideración de VIP (aínda que non o sexa) no tocante a dereitos de acceso a zonas reservadas e servizos varios (comida, bebida etc).
PSR J1719-1438

**PSR J1719-1438** é un pulsar situado a 4000 anos luz da Terra, na constelación de Serpens, notable pola probable existencia dun planeta feito de diamante na súa órbita.
Bardos dos príncipes

Os **Bardos dos príncipes** ou  **Poetas dos príncipes** (*Beirdd y Tywysogion* en galés) é o nome que se lle dá aos poetas galeses que escribiron entre o 1100 e o 1290. Outro nome polo que tamén son coñecidos é o de *Y gogynfeirdd*.

Eran poetas de corte nun momento en que os diferentes reinos galeses eran independentes. A partir da conquista normanda de Gales e coa perda da independencia, desapareceron esas cortes reais. A partir de agora, eses bardos pasaron a traballar nas cortes dos nobres que dominaron o país a partir de entón, abrindo así paso ao período chamado dos * Bardos dos nobres* ou *Poetas dos nobres* (*Beirdd y Uchelwyr* en galés).

## Véxase tamén
### Bibliografía
*Cyfres Beirdd y Tywysogion: Golygiadau safonol o waith y beirdd llys i gyd, mewn saith cyfrol (Caerdydd, 1991-1996). Escolma de obras dos bardos de corte en seis libros.  
*B. F. Roberts a Morfydd E. Owen (gol.), *Beirdd a Thywysogion* (Caerdydd, 1996). Arolwg cynhwysfawr ond arbennigol ar farddoniaeth llys Cymru, Iwerddon a'r Alban, gyda sylw arbennig ar waith Beirdd y Tywysogion. 
*J. E. Caerwyn Williams, *The Poets of the Welsh Princes* (Caerdydd, 1978). Cyfres *The Writers of Wales*. 
*D. Myrddin Lloyd, *Rhai Agweddau ar Ddysg y Gogynfeirdd* (Caerdydd, 1976) 
*Gwyn Thomas, *Y Traddodiad Barddol* (Caerdydd, 1976). Pennod 3: "Y Gogynfeirdd". 
### Outros artigos
*Literatura galesa.
Domenico Modugno

miniatura|dereita|Modugno, á dereita.
**Domenico Modugno**, nado en Polignano a Mare o 9 de xaneiro de 1928 e finado en Lampedusa o 6 de agosto de 1994, foi un cantautor, compositor, guitarrista e actor italiano. Representou en varias oportunidades a Italia no Festival da Canción de Eurovisión. Foi tamén deputado e dirixente do Partido Radical italiano.

## Véxase tamén 
### Ligazóns externas 
* Actuación en Eurovisión
Desoxitimidina monofosfato

A **desoxitimidina monofosfato**, tamén chamada **monofosfato de desoxitimidina** ou **ácido desoxitimidílico** (ou desoxitimidilato), abreviada como **dTMP**, ou tamén **timidina monofosfato** ou **TMP**, é un nucleótido formado polo nucleósido desoxitimidina esterificado cun fosfato. A molécula consta do azucre desoxirribosa unido á base nitroxenada timina por enlace N-glicosídico entre o carbono 1' do azucre e o nitróxeno en posición 1 da base, e un grupo fosfato esterificado no carbono 5'.

O nome da molécula con frecuencia abréviase coas siglas TMP, pero é máis exacto denominala dTMP, xa que realmente é un desoxirribonucleótido. O feito de que con frecuencia se use por economía TMP en vez de dTMP é porque non hai confusión con outros nucleótidos, xa que só aparece na forma desoxi formando parte do ADN e non hai un nucleótido similar con ribosa na célula, a diferenza do que ocorre cos outros nucleótidos nos que si hai que distinguir.

A principal función do dTMP é a de ser un dos nucleótidos que forman parte do ADN, xunto co dAMP, dCMP e dGMP. É característico do ADN ter un nucleótido con timina, xa que o ARN no seu lugar ten un nucleótido con uracilo. Os nucleótidos chegan á zona de replicación do ADN en forma de nucleótidos trifosfato, perden dous fosfatos en forma de pirofosfato e enlázanse á cadea do ADN en forma de nucleótidos monofosfato.

O dTMP orixínase a partir do dUMP por metilación polo N5N10-metilentetrahidrofolato catalizada polo encima timidilato sintetase.

A partir do dTMP orixínase o dTDP por fosforilación cun fosfato procedente do ATP.
dTMP + ATP → dTDP + ADP

## Notas
Froxá, Buazo, Boimorto

**Froxá** é un lugar da parroquia de Buazo no concello coruñés de Boimorto na comarca de Arzúa. Tiña 15 habitantes no ano 2018 segundo datos do INE, dos cales 11 eran homes e 4 eran mulleres.

## Lugares e parroquias 
### Lugares de Buazo 
### Parroquias de Boimorto 
## Notas
Waking the Fallen

***Waking the Fallen*** foi o segundo álbum da banda americana Avenged Sevenfold. Foi publicado o 26 de agosto de 2003. Neste traballo é o último no que se achegan ó estilo metalcore e nótase máis melódico que o anterior Sounding the Seventh Trumpet. É o primeiro álbum que fan xunto ó actual baxista Johnny Christ.

## Listaxe de cancións 
# Waking the Fallen 1:42
# Unholy Confessions 4:43
# Chapter Four 5:42
# Remenissions 6:06
# Desecrate Through Reverance 5:38
# Eternal Rest 5:12
# Second Heartbeat 7:00
# Radiant Eclipse 6:09
# I Won't See You Tonight Pt. 1 8:58
# I Won't See You Tonight Pt. 2 4:44
# Clairvoyant Disease 4:59
# And All Things Will End 7:40

## Videografía 
Durante o "Warped Tour" de 2003, grávase un vídeo para a canción "Second Heartbeat". Como segundo single, publican un vídeo en vivo para a canción "Unholy Confessions" o 6 de marzo de 2004, mais o son do vídeo non é en directo senón que é dobrado. Segundo comentou o vocalista M. Shadows, o vídeo fixérono como presentación por petición do que sería a súa nova discográfica Warner Bros. Records, coa intención de dar a coñecer á banda antes de saír en 2005 o álbum City of Evil.

## Créditos 
* M. Shadows - Voz, piano
* Synyster Gates - Guitarra principal, coros, piano
* Zacky Vengeance - Guitarra rítmica, coros
* Johnny Christ - Baixo
* The Rev - Batería, coros
* Mudrock – Produtor 
* Fred Archambault – Co-produtor 
* Tom Baker - Masterización 
* Scott Gilman - Orquestra, programación
Lille OSC

O **Lille Olympique Sporting Club** é un equipo francés de fútbol da cidade de Lille, fundado no ano 1902, e que compite na Ligue 1. O club actual é o resultado da fusión de dous antigos equipos, o Olympique Lillois e o SC Fives, que tivo lugar en 1944. O equipo mantén unha histórica rivalidade rexional e deportiva co Racing Club de Lens, co cal disputa o chamado *Derby du Nord*.
En 2017 o club foi adquirido polo empresario galego-luxemburgués Gerard Lopez.

## Palmarés 
### Torneos Nacionais 
* **Liga francesa** (4): 1932–33 *(como Olympique Lillois)*, 1945–46, 1953–54, 2010–11
* **Copa de Francia** (6): 1946, 1947, 1948, 1953, 1955, 2011
### Torneos Internacionais 
* **Copa Intertoto** (1): 2004

## Estadio 
250px|miniatura|dereita|Estadio Lille-Métropole, fogar do Lille OSC.
[250px|miniatura|dereita|[Grand Stade Lille Métropole.]]
O Lille Olympique xoga os seus encontros como local no Estadio Lille-Métropole, construído en 1976 e cunha capacidade para acoller a unhas 18.000 persoas. Está previsto que o equipo deixe este estadio en 2012, ano no cal estará rematado o novo Grand Stade Lille Métropole, con capacidade para mais de 50.000 persoas, e que acollerá varios encontros da Eurocopa 2016 que organizará Francia.

## Xogadores 
 15px

## Notas 
## Véxase tamén 
### Outros artigos 
* Ligue 1
* Ligue 1 2010-2011
* Liga de Campións da UEFA 2011-12
### Ligazóns externas 
* Páxina oficial do Lille OSC
Naoto Kan

(Ube, Prefectura de Yamaguchi, 10 de outubro de 1946) é un político xaponés, que ocupou o cargo de primeiro ministro do Xapón ata que renunciou o 26 de agosto de 2011.

En 2010 foi tamén ministro de Finanzas e vice-primeiro ministro, ademais de líder do Partido Democrático do Xapón, o máis grande partido de oposición da Dieta do Xapón de 2002 ata 2004. Kan foi tamén ministro de Sanidade e Benestar por un momento na década de 1990. A reunión do partido para a sucesión ocorreu o 4 de xuño de 2010 e Kan tivo como rival o ministro de Exteriores Katsuya Okada.

## Véxase tamén
Bulma

é un personaxe da serie de manga e anime *Dragon Ball*. É unha rapaza que inicia a busca das Bólas do Dragón no primeiro capítulo da serie xa que desexa atopar un mozo. O seu nome provén dunha deformación do inglés . É a representación do personaxe *Xuanzang* da lenda chinesa *Viaxe ó Oeste*.

Ana Lemos ponlle voz na dobraxe galega da serie.

## Características 
Bulma é o primeiro personaxe de *Dragon Ball* co que ten contacto Son Goku na súa procura das sete *Bólas do Dragón* para pedir un desexo. A súa aparencia é a dunha rapaza con cabelo celeste (cor lila no manga), que ó comezo da serie ten 16 anos, é filla do Doutor Brief, un científico de sona mundial fundador da *Capsule Corporation* e creador das famosas *cápsulas Hoi-Poi*. Vai na procura das bólas do dragón provista de todo tipo de vehículos e aparellos tecnolóxicos sumamente útiles. Aínda que carece de habilidade para a loita, a súa intelixencia é moi superior a dun ser humano normal, sendo ela a creadora de moitos inventos, como por exemplo o *Radar* que indica con precisión, a localización das bólas do dragón.

## Véxase tamén 
### Outros artigos 
* Lista de personaxes de Dragon Ball
Panteón (mitoloxía)

**Panteón** é o conxunto de todos os deuses dunha relixión ou mitoloxía politeísta particular, como os deuses do hinduísmo, da mitoloxía grega ou a mitoloxía nórdica.

Provén do grego παν, *pan*, 'todo' e θεών, *theón* 'dos deuses'.

## Panteóns específicos 
* Panteón sumerio: Mitoloxía sumeria
* Panteón exipcio: Mitoloxía exipcia
* Panteón grego: Mitoloxía grega
* Panteón romano: Mitoloxía romana
* Panteón xermánico: Lista dos deuses xermánicos
* Panteón americano: Mitoloxía americana nativa
* Panteón galego: Mitoloxía galega
* Panteón catalán: Mitoloxía catalá
* Panteón vasco: Mitoloxía vasca

## Comparación de Panteóns
Xoán Biclarense

**Xoán Biclarense** (*Iohannes Biclarensis*, en latín), nado cara ao ano 540 probablemente en Lusitania e finado cara ao ano 621, foi un eclesiástico, bispo de Xirona e autor dunha curta crónica dos anos 567 ata cara ao 590 de interese nos tempos da conversión dos visigodos do arianismo, herexía do cristianismo, ao catolicismo.
## Biografía 
Nado en Scallabis (nome romano de Santarém) na Lusitania baixo control visigodo durante o reinado de Teudis. Polos anos 558-560 foise a Constantinopla para estudar para unha longa estada de máis de dez anos.

Contribuíu na controversia dos *Tres capítulos* que rematou cun cisma no *segundo concilio ecuménico de Constantinopla* (553) dándolle paso a fundación do Patriarcado de Aquilea como entidade independente nos vindeiros anos.

Segundo Isidoro de Sevilla, cando volveu a Hispania, cara ao ano 576, non quixo integrarse na igrexa oficial ariana do reino visigodo durante o reinado de Leovixildo.

Á morte do rei, no ano 586, funda un mosteiro (*mosteiro Biclarum*), probablemente na rexión de Tarragona e redáctalle regras propias, non atopadas polos historiadores (agosto 2011).

Recaredo I converteuse ao catolicismo e nomeou a Xoán Biclarense bispo de Xirona. Logo sábese que participa en varios concilios da Igrexa Católica.

A partir de 589, ano do Terceiro Concilio de Toledo, comeza a redacción dunha crónica.

## O Chronicon 
Xoán Biclarense escribiu o *Chronicon* (*Cronicón Biclarense*) aproximadamente entre os anos 589 e 591. Relata eventos acontecidos dende 567 ata cara 590, polo tanto cobre o reinado de Leovixildo e o comezo do reinado de Recaredo I, sendo así unha fonte para os historiadores sobre a historia do cristianismo arredor do *Terceiro Concilio de Toledo*, no cal o reino visigodo abandonou oficialmente o arianismo. Abarca tamén eventos que coñeceu na súa estancia en Constantinopla e sobre a cristianización dos Garamantes, antigo pobo nómade que andaba polos territorios de Libia e do Cordal do Atlas no nordeste de África.

Escrito en latín o *Chronicon* segue as achegas de cronistas como Próspero de Aquitania, Victor Tonnenensis (tamén bispo da *diocese africana de Tunnuna* que corresponde a provincia romana), no tocante ó concepto de *crónica universal* e tamén no uso en escritos históricos da datación da era cristiá para a cronoloxía.

## Notas 
## Véxase tamén 
### Bibliografía 
* *Juan de Biclaro, Obispo de Gerona. Su vida y su obra*. Introduccion, Texto crítico y comentarios por Julio Campos, (Consejo Superior de Investigationes Científicas, Escuela de Estudios medievales, Estudios Vol. XXXII) Madrid 1960.

### Ligazóns externas 
* [*Chronicon Iohannes Biclarensis*](http://la.wikisource.org/wiki/Chronicon_(Iohannes_Biclarensis)) Texto na Wikisource en latín.
* Iohannes Biclarensis na Bibliotheca Augustana
Os Condes, Corneda, Boimorto

**Os Condes** é un lugar da parroquia de Corneda no concello coruñés de Boimorto na comarca de Arzúa. Segundo o INE en 2018 tiña 9 habitantes (5 homes e 4 mulleres).

## Lugares e parroquias 
### Lugares de Corneda 
### Parroquias de Boimorto 
## Notas
Vexeta

é un personaxe ficticio do manga e anime *Dragon Ball Z*. O seu nome provén do seu pai, o Rei Vexeta, así como do seu planeta de orixe, o cal recibiu o seu nome trala súa conquista por parte dos Guerreiros do espazo. O nome Vexeta, é unha deformación do inglés .

Dada a súa peculiar personalidade, chea de orgullo e soberbia, viuse inmerso nunha continua disputa con Son Goku. Outra característica é que con tódolos seus inimigos sempre emprega forza letal, ata cos mesmos guerreiros Z. É o primeiro grande inimigo en Dragon Ball Z. Despois dos acontecementos posteriores á saga de Freezer, convértese no antiheroe máis destacado da serie.

## Véxase tamén 
### Outros artigos 
* Lista de personaxes de Dragon Ball
Freixido, Cardeiro, Boimorto

**Freixido** é un lugar da parroquia de Cardeiro no concello coruñés de Boimorto na comarca de Arzúa. Tiña 21 habitantes no ano 2018 segundo datos do INE, dos cales 13 eran homes e 8 eran mulleres.

## Lugares e parroquias 
### Lugares de Cardeiro 
### Parroquias de Boimorto 
## Notas
Raditz

é un personaxe de ficción do manga e anime *Dragon Ball Z*. É un guerreiro do espazo. É o irmán máis vello de Son Goku e o primeiro fillo de Barduck e Gine. O seu nome provén dunha deformación do inglés .

## Características 
Como todos os guerreiro do espazo, ten un físico notable, cabelo negro longo e rabo, como tódolos da súa raza. Tamén é quen de transformarse en *Ōzaru* coa lúa chea e emprega un dispositivo (Scouter) para detectar o potencial enerxético dos seus inimigos.

Descoñécese a idade exacta de Raditz, pero debeu vivir o tempo abondo como para coñecer os costumes dos guerreiros do espazo en profundidade. Debeu coñecer a seu pai, Barduck, e probablemente tamén ó seu irmán Kakarot (Son Goku) ó pouco de nacer. Normalmente, acéptase que a súa idade é máis avanzada que a de Vexeta e que non foi eliminado por Freezer ben por un simple descoido, ben por non ter un poder o suficientemente grande como para ser considerado como unha ameaza a longo prazo.

## Véxase tamén 
### Outros artigos 
* Lista de personaxes de Dragon Ball
Desoxitimidina difosfato

miniatura|dereita|300 px|Desoxitimidina difosfato.

A **desoxitimidina difosfato** ou **difosfato de desoxitimidina**, abreviado como **dTDP** (ou tamén **timidina difosfato** ou **TDP**) é un nucleósido difosfato formado polo nucleósido desoxitimidina esterificado cun grupo de dous fosfatos. A molécula consta do azucre desoxirribosa unido á base nitroxenada timina por enlace N-glicosídico entre o carbono 1' do azucre e o nitróxeno en posición 1 da base, e un grupo de dous fosfatos esterificado no carbono 5', os cales están unidos entre si por enlace anhidro.

O nome da molécula con frecuencia abréviase coas siglas TDP, pero é máis exacto denominala dTDP, xa que realmente é un desoxirribonucleótido. O feito de que con frecuencia se use por economía TDP en vez de dTDP é porque non hai confusión con outros nucleótidos, xa que só aparece na forma desoxi formando parte do ADN e non hai un nucleótido similar con ribosa na célula, a diferenza do que sucede cos outros nucleótidos nos que si hai que distinguir.

O dTDP orixínase por fosforilación do dTMP na reacción:
dTMP + ATP → dTDP + ADP

## Notas
Cósmido

Un **cósmido**, é un tipo de plásmido híbrido que contén *secuencias cos* procedentes do fago lambda, que se pode empaquetar dentro de cápsides de fagos e que se usa como vector de clonación. Os cósmidos poden utilizarse para elaborar bibliotecas xenómicas. Foron descritos por primeira vez por Collins e Hohn en 1978.

Os cósmidos conteñen xeralmente os seguintes compoñentes:
* unha orixe de replicación bacteriana oriV (por exemplo, SV40 oriV ou outra),
* un marcador para a selección con antibióticos,
* un sitio de clonación,
* un, ou máis recentemente dous, sitios *cos* derivados do fago lambda.
Os cósmidos poden transportar xenes de 37 a 52 kb (xeralmente 45) de ADN, cando o normal noutros plásmidos é transportar só de 1–20 kb. Poden replicar o seu ADN como calquera outro plásmido se teñen unha orixe de replicación axeitada: por exemplo a orixe SV40 ori en células de mamíferos, ou ColE1 ori para a replicación de ADN bicatenario ou f1 ori para a replicación de ADN monocatenario en procariotas. Con frecuencia conteñen tamén un xene usado para a súa selección, como un xene que lles dá resistencia aos antibióticos, por medio do cal poden ser identificadas as células nas que se produciu a transfección (incorporaron o cósmido) facéndoas crecer nun medio que conteña o antibiótico. As células que non incorporaron o cósmido non terán resistencia e morrerán en presenza do antibiótico.

A diferenza dos plásmidos, os cósmidos poden ser empaquetados en cápsides de fagos, o que permite que os xenes alleos sexan transferidos ao interior ou entre as células por transdución realizada polo fago. Os plásmidos vólvense inestables cando se lles insire unha cantidade de ADN non moi grande, porque o seu aumento de tamaño fai que sexan máis susceptibles á recombinación xenética. Pero a transdución con fagos evita isto. Aínda que o cósmido se empaqueta na cápside do fago en forma linear, este, unha vez dentro da bacteria, recircularízase grazas aos seus "extremos cohesivos", tamén chamados sitios *cos*. Deste modo, usar cósmidos é similar a usar o fago lambda como vector, pero coa diferenza de que todos os xenes de lambda foron eliminados coa única excepción da secuencia *cos* .

As secuencias *cos* teñen unha lonxitude de ~200 pares de bases e son esenciais para o empaquetamento. Conteñen un sitio *cosN* onde o encima terminase lle fai unha amosega ou corte ao ADN en cada extremo, a 12 bp. Isto causa a linearización do cósmido, que ata entón era circular, que presentará dous extremos "cohesivos" ou "pegañentos" de 12 bp. É importante que o ADN estea linearizado para poder empaquetalo na cápside do fago, pero unha vez dentro da bacteria volve a recircularizarse grazas aos seus extemos cohesivos. O sitio *cosB* sostén a terminase mentres esta está facendo o corte e separando as cadeas do ADN. O sitio *cosQ* do seguinte cósmido (xa que a replicación polo método dos círculos rodantes a miúdo orixina concatémeros lineares) é sostido pola terminase despois de que o cósmido anterior foi empaquetado, para impedir a degradación polas ADNases celulares.Imaxe

## Notas
Desoxiadenosina difosfato

A **desoxiadenosina difosfato** ou **difosfato de desoxiadenosina**, abreviado como **dADP**, é un nucleótido formado polo nucleósido desoxiadenosina esterificado cun grupo de dous fosfatos. A molécula está formada polo azucre desoxirribosa enlazada coa base nitroxenada adenina por enlace N-glicosídico entre o carbono 1' do azucre e o nitróxeno en posición 9 da base, e un grupo de dous fosfatos esterificado no carbono 5', os cales están unidos entre si por enlace anhidro.

A dADP, como en xeral todos os desoxirribonucleótidos difosfato (menos o dTDP), fórmase a partir do ribonucleótido difosfato correspondente, neste caso ADP, cuxa ribosa é reducida en posición 2' a desoxirribosa pola ribonucleótido redutase. Nesta reacción intervén a proteína transportadora de hidróxeno tiorredoxina.
Tiorredoxina reducida + ADP → tiorredoxina oxidada + dADP + H2O

O dADP pode fosforilarse nunha reacción co ATP para dar dATP, catalizada por unha quinase.
ATP + dADP → ADP + dATP

## Notas
Desoxiadenosina trifosfato

miniatura|dereita|300 px|Desoxiadenosina trifosfato sen ionizar.
A **desoxiadenosina trifosfato** ou **trifosfato de desoxiadenosina**, abreviado como **dATP**, é un nucleósido trifosfato formado polo nucleósido desoxiadenosina esterificado cun grupo de tres fosfatos. A molécula está formada polo azucre desoxirribosa enlazada coa base nitroxenada adenina por enlace N-glicosídico entre o carbono 1' do azucre e o nitróxeno en posición 9 da base, e un grupo de tres fosfatos esterificado no carbono 5' cos fosfatos unidos entre si por enlace anhidro.

A dATP intervén na síntese do ADN. O dATP chega á zona onde se está producindo a replicación do ADN, perde dous fosfatos en forma de pirofosfato, e únese á cadea de ADN en formación como dAMP.

A dATP orixínase por fosforilación do dADP cun fosfato cedido polo GTP en reacción catalizada por unha nucleósido difosfoquinase .
GTP + dADP → GDP + dATP  
Ou tamén do ATP en reaccións como esta:
ATP + dADP → ADP + dATP

## Notas
Viso de Calvos

Como topónimo **Viso de Calvos** pode referirse a :

;En Galiza
***Viso de Calvos**, lugar da parroquia de Santa Cristina da Ramallosa, no concello de Baiona;
***Viso de Calvos**, lugar da parroquia de Borreiros, no concello de Gondomar.

## Véxase tamén
### Outros artigos
City of Evil

***City of Evil*** é o terceiro álbum de estudio da banda americana Avenged Sevenfold. Caracterízase por ser o primeiro deles feito cunha grande discográfica, Warner Bros. Records.

## Características 
Foi publicado o 7 de xuño de 2005. Neste álbum a banda afástase do estilo metalcore dos álbums anteriores, adoptando un estilo hard rock e heavy metal, máis característico de bandas, como por exemplo Guns N' Roses, favoritas dos integrantes. Meses antes da gravación do álbum, o cantante M. Shadows, estivo a mellorar a súa voz co adestrador vocal Ron Anderson (famoso por traballar con Axl Rose de Guns N' Roses ou Chris Cornell de Soundgarden entre outros). Despois da saída do álbum, espallouse o rumor de que a razón pola que M. Shadows deixara de berrar, fora pola operación á que tivera que someterse tralo "Warped Tour 2003", mais o produtor Andrew Murdock desmentiuno dicindo que cando coñecera a banda en Sounding the Seventh Trumpet, M. Shadows díxolle que querían un álbum con berros, o seguinte metade berros-metade cantando e despois dese un completamente cantado, que xa non quería berrar máis.

## Listaxe de cancións 
# "Beast and the Harlot" – 5:40
# "Burn It Down" – 4:58
# "Blinded in Chains" – 6:34
# "Bat Country" – 5:13
# "Trashed and Scattered" – 5:53
# "Seize the Day" – 5:32
# "Sidewinder" – 7:01
# "The Wicked End" – 7:10
# "Strength of the World" – 9:14
# "Betrayed" – 6:47
# "M.I.A." – 8:46

Tódalas cancións foron escritas por Avenged Sevenfold.
Destaca a colaboración de Brian Haner, Sr. (pai de Synyster Gates e tamén coñecido por Papa Gates ou Guitar Guy) no solo de guitarra acústica da canción "Sidewinder".

## Videografía 
O 4 de maio de 2005 publícase un vídeo promocional da canción "Burn It Down" feito do mesmo xeito que o da canción "Unholy Confessions" do álbum Waking the Fallen, con imaxes dunha actuación da banda pero o son é dobrado. O 28 de xullo de 2005 publican o seu primeiro vídeo profesional para a canción "Bat Country", dirixido por Marc Klasfeld. O 6 de xaneiro de 2006 publican un vídeo para a canción "Beast and the Harlot", dirixido por Tony Petrossian. E por último o 6 de xuño de 2006 publican o vídeo da canción "Seize the Day", dirixido por Wayne Isham.

## Créditos 
* M. Shadows – voz
* Synyster Gates – guitarra principal,coros e guitarra acústica en "Seize the Day"
* Zacky Vengeance – guitarra rítmica
* Johnny Christ – baixo
* Jimmy "The Rev" Sullivan – batería, coros e piano en "Seize the Day"
* Producido por Andrew Murdock e Avenged Sevenfold, coa produción adicional de Fred Archambault e Scott Gilman
* Mesturado oor Andy Wallace
* Masterizado por Eddie Schreyer
* Orquestración por Scott Gilman, Synyster Gates, e M. Shadows
* Brian Haner, Sr. – guitarras adicionais, pedal steel guitar, solo de guitarra acústica esquerdo en "Sidewinder"
Llama M-82

**Llama M-82** é unha pistola semiautomática desenvolta polo fabricante español *Llama - Gabilondo y Cía. S.A.* (Vitoria) en 1986. É regulamentaria nas Forzas Armadas de España dende 1988. Número OTAN de Catálogo 1005-33-161-6325.

## Descrición
É unha arma de tiro tenso, dedicada á defensa inmediata do persoal. É de dobre acción, con canón é peche móbiles. Funciona aproveitando a enerxía do retroceso causada polo disparo acumulada no resorte recuperador. A ánima ten seis raias a *dextrórsum*.

A pistola mide 209 milímetros e o canón 114. Pesa 1.100 gramos,  875 gramos con estrutura de aliaxe lixeira. A mira e o punto de mira están fixos.

Emprega munición 9x19 mm OTAN *Parabellum*. O cargador, de 210 gramos, é de 15 cartuchos, cun peso cada un de 12'15 gramos. A velocidade inicial do proxectil e de 369 m/seg e o seu alcance eficaz é de 50 metros.

## Notas
## Véxase tamén
### Bibliografía
**Vademecum general de armamento y material* en CD, Mando de Apoyo Logístico del Ejército, 2002 .
*Revista *Ejército de Tierra español*; *Armamento, material y equipo del Ejercito de Tierra*, número extraordinario, xuño de 2004 *(en castelán)*.

### Outros artigos
*Heckler & Koch G36.
### Ligazóns externas 
* Ficha na páxina da Armada española *(en castelán)*.
Desoxiadenosina monofosfato

A **desoxiadenosina monofosfato**, tamén chamada **monofosfato de desoxiadenosina** ou '''ácido 5'-desoxiadenílico** (ou desoxiadenilato), abreviada como **dAMP''', é un nucleótido que forma parte do ADN formado polo nucleósido desoxiadenosina esterificado cun fosfato. A molécula consta do azucre desoxirribosa enlazado á base nitroxenada adenina por enlace N-glicosídico entre o carbono 1' do azucre e o nitróxeno en posición 9 da base, e un grupo fosfato esterificado no carbono 5' do azucre.

A función do dAMP na célula é a de ser un dos nucleótidos que forma parte do ADN, xunto con dGMP, dCMP e dTMP. Os nucleótidos chegan á zona de replicación do ADN como nucleósidos trifosfato, neste caso dATP, perden dous fosfatos en forma de pirofosfato, e enlázanse á cadea de ADN en formación como nucleósidos monofosfato, neste caso dAMP.

## Notas
Dinar

[miniatura|**Dinar** [Cuñaxe|cuñado a nome de Al-Hakam II en Madīnat al-Zahrā, no ano 358 da Héxira]]
O **dinar** é a unidade monetaria de diversos estados do mundo, a maioría dos cales de lingua árabe ou que antigamente formaran parte do Imperio Otomán, xa que historicamente foi usado en terras musulmás, desde tempos do Califato abasí de Bagdad.

A palabra "dinar" (دينار en árabe e en persa) ten a mesma orixe que o vocábulo *diñeiro*, xa que ambas as dúas derivan do denario (*denarius*) romano.

## Orixe 
O dinar ten a súa orixe na antiga moeda sasánida e araboislámica de ouro que se empezou a cuñar a finais do século VII, e que tiña un peso que, segundo as épocas, oscilaba entre os 3,85 g e os 4,25. Nos seus inicios era unha imitación dos modelos bizantinos, pero pronto adquiriu carácter propio e definido, até o punto que foi imitado fóra dos territorios califais.

## Estados que usan o *dinar* como moeda 
[miniatura|Moeda e billete con [Valor facial|valores faciais en **dinares tunisianos**]]
* Alxeria: o dinar alxeriano
* Bahrain: o dinar bahrainí
* Irán: o rial iraniano divídese en 100 dinares
* Iraq: o dinar iraquí
* Kuwait: o dinar kuwaití
* Libia: o dinar libio
* Macedonia do Norte: o denar macedonio
* Serbia: o dinar serbio
* Sudán: o dinar sudanés (antes utilizaba a libra sudanesa)
* Tunisia: o dinar tunisiano
* Xordania: o dinar xordano

## Estados e territorios que usaron noutros tempos o *dinar* como moeda 
[miniatura|Moeda dun **dinar iugoslavo** de [1984]]
* Abu Dabi: o dinar de Abu Dhabi
* Federación de Arabia do Sur: o dinar de Arabia do Sur
* Croacia: o dinar croata
* Iemen do Sur: o dinar iemení
* Iugoslavia: o dinar iugoslavo
* República da Krajina Serbia: o dinar reformado da Krajina
* República Serbia: o dinar da República Serbia
* Sudán: o dinar sudanés

## Notas 
## Véxase tamén 
### Outros artigos 
* Dinar almorábide
* Moeda fatimí
O Batán, Dormeá, Boimorto

**O Batán** é un lugar da parroquia de Dormeá no concello coruñés de Boimorto na comarca de Arzúa. Tiña 4 habitantes no ano 2018 segundo datos do INE, dos cales 3 eran homes e 1 era muller.

## Lugares e parroquias 
### Lugares de Dormeá 
### Parroquias de Boimorto 
## Notas
Desoxiuridina monofosfato

A **desoxiuridina monofosfato** ou **monofosfato de desoxiuridina**, abreviado como **dUMP**, é un nucleótido que non forma parte dos ácidos nucleicos e que ten como misión intervir na biosíntese de nucleótidos. A molécula está formada polo azucre desoxirribosa enlazado coa base nitroxenada uracilo por enlace N-glicosídico entre o carbono 1' do azucre e o nitróxeno en posición 1 da base, e un fosfato esterificado no carbono 5'.

Os nucleótidos con uracilo teñen normalmente ribosa, polo que son ribonucleótidos, e o UMP é o nucleótido distintivo do ARN. Non obstante, o dUMP, aínda que pouco común, existe tamén na célula e a súa misión é intervir como intermediario da síntese do desoxirribonucleótido dTMP (tamén chamado TMP). Tamén existe na mesma ruta metabólica o dUDP. As reaccións nas que están implicados son as seguintes:
* O UDP redúcese a dUDP por acción da ribonucleótido redutase con intervención da proteína transportadora de hidróxenos tiorredoxina.
UDP + tiorredoxina reducida → dUDP + tiorredoxina oxidada + H2O
* O dUDP desfosforílase a dUMP por hidrólise:
dUDP + H2O → dUMP + Pi
* O dUMP intervén agora na síntese do dTMP por metilación do seu uracilo por intermediación do N5N10-metilentetrahidrofolato en reacción catalizada pola timidilato sintetase.
dUMP + N5N10-metilentetrahidrofolato → dTMP + dihidrofolato

## Notas
## Véxase tamén
### Outros artigos
* UMP
* Desoxiuridina difosfato
* dTMP
Yamcha

é un personaxe de *Dragon Ball* que apareceu dende os primeiros episodios da serie como un ladrón xunto ó seu inseparable e pequeno amigo *Puar*. O seu nome provén de *beber té* en cantonés, Yum cha. É a representación do personaxe *Sha Wujing* da historia chinesa *Viaxe ó Oeste*.

## Características 
* Despois do torneo de Célula, retírase por completo das Artes marciais, quizais polo longo período de paz que se viviu ata a chegada de Babidi (7 anos).
* Durante un tempo foi unha súper estrela do Béisbol.
* Yamcha é, xunto con Krilín, o único ser humano da serie que se clasifica 3 veces de forma consecutiva a cuartos de final no Campionato Mundial das Artes Marciais.
* Yamcha é xunto con Toranks, Son Gohanda e Yajirobe, un dos personaxes que emprega como arma de combate unha espada.
* Caracterízase polas súas cicatrices na cara por causas descoñecidas.
* É un dos humanos máis fortes da Terra.

## Véxase tamén 
### Outros artigos 
* Lista de personaxes de Dragon Ball
Puar

é un personaxe do manga e anime *Dragon Ball*. Amigo inseparable de Yamcha, nun principio era un inimigo pero pasa a formar parte do grupo que acompaña a Son Goku e a Bulma na primeira busca das Bólas do Dragón. O seu nome provén dun tipo de té, . É un ser similar a un gato azul, ten a capacidade de voar e de se converter en calquera cousa. A diferenza de Oolong, el si pode manter a forma indefinidamente.

Naceu no ano 743 da Cronoloxía de Dragon Ball. De pequeno estudou, xunto con Oolong no  onde aprendeu as súas habilidades. Despois de rematar o curso acabou como compañeiro de Yamcha cando este se adicaba a asaltar ós viaxeiros no deserto. Nun dos seus numerosos atracos, Puar volveu atoparse con Oolong e cos compañeiros deste; Son Goku e Bulma. Despois de moitos intentos de roubarlles as Bólas Máxicas, Puar uniuse, xunto con Yamcha, ó grupo de Goku e os demais. Ó longo da serie axudou moito ós seus compañeiros como cando se transformou en tesoiras e lle cortou o rabo a Goku cando este converteu en *Ōzaru*. Tamén demostrou a súa valía cando derrotou, xunto a Upa, a Dracula Man, un guerreiro de Uranai Baba. Ó final decidiu ir xunto con Bulma e Yamcha á cidade.

Logo na historia Puar aparece como personaxe secundario e só aparece en moi poucas ocasións (na casa do Mestre Mutenroi) ou xunto a Yamcha.

## Véxase tamén 
### Outros artigos 
* Lista de personaxes de Dragon Ball
Experimentación

A **experimentación**, é a aplicación do método científico á comprobación das hipóteses de traballo, nas condicións controladas do laboratorio.

Desta maneira cambiando a presenza, ou a intensidade daqueles fenómenos que se consideran causas, é posíbel verificar que producen os efectos previstos nunha hipótese. O rexistro e a medida sistemática das causas, e dos efectos, por medio de instrumentos científicos dan lugar á verificación dunha hipótese e, por tanto, aos teoremas.

Mentres que a simple observación ten que esperar a produción espontánea dun fenómeno, a experimentación permite reproducir os efectos, producindo as causas no laboratorio, o que pon á disposición de calquera a verificación dos teoremas.

Esta  proposición é a base do método empírico, isto é, un teorema pode comprobarse por calquera se se segue, nos experimentos, o método científico.
Frade

O termo **frade** pode referirse a:

***Monxe**, persoa que pertence a unha orde relixiosa; **freire**;
*Bóla formada nun líquido ao callar ou ao lle botar unha materia sólida que non se disolve ben.

Como topónimo, **Frade** pode referirse a:

;En Galiza
***Fradelo**, parroquia do concello de Viana do Bolo;
****Fradelo**, lugar de dita parroquia;
***O Frade**, lugar da parroquia de Loureiro, no concello de Cerdedo-Cotobade;
***O Frade**, lugar da parroquia de Pazos, no concello de Ponteceso;
***Casa do Frade**, lugar da parroquia de San Miguel de Barcala, no concello da Estrada;
***Pedra do Frade**, lugar da parroquia de Berdoias, no concello de Vimianzo;
***A Fradería**, lugar da parroquia de San Román de Vale, no concello do Vicedo.

## Véxase tamén
### Outros artigos
O Pereiral

O topónimo **O Pereiral** pode referirse a:

;En Galiza
***O Pereiral**, lugar da parroquia de Loureiro no concello de Cerdedo-Cotobade;
***O Pereiral**, lugar da parroquia de Curtis no concello de Curtis;
***O Pereiral**, lugar da parroquia de Calvos no concello de Fornelos de Montes;
***O Pereiral**, lugar da parroquia de Gaxate no concello da Lama.

## Véxase tamén
### Outros artigos
***Perneiral**, lugar da parroquia de Cabeiras no concello de Arbo.
ADP-ribosa cíclico

O **ADP-ribosa cíclico**, frecuentemente abreviado como **ADPRc** (en inglés cADPR), é un nucleótido de adenina cíclico (parecido ao AMP cíclico) que se pode describir como un ADP que está unido a unha ribosa adicional que se enlaza formando un ciclo coa adenina e co último fosfato do ADP. Por tanto, molécula ten dúas ribosas.

A ribosa adicional únese por enlace N-glicosídico establecido entre o carbono 5' de dita ribosa e o nitróxeno en posición 1 da adenina (que xa estaba enlazada polo nitróxeno en posición 9 á outra ribosa). O enlace glicosídico N1 é o que distingue a ADPRc da ADP-ribosa (ADPR), o seu análogo non cíclico, que leva a ribosa adicional só unida ao fosfato.

O ADPRc prodúcese a partir do NAD+ polo encima ADP-ribosil ciclase (co número EC 3.2.2.5) como parte dun sistema de segundo mensaxeiro.

## Funcións 
O ADPRc funciona como un mensaxeiro celular na sinalización celular por calcio. É o modulador alostérico fisiolóxico do receptor de rianodina (RyR), que estimula a liberación de calcio inducida polo calcio a concentracións citosólicas baixas de Ca2+. A activación do RyR con altas concentracións de cafeína é debida en parte a que a cafeína parece que pode unirse tamén a dito receptor, mimetizando os efectos do ADPRc. Se a acción se realiza por unión directa do ADPRc ao RyR ou indirecta (por medio da unión con FKBP12.6) aínda se debate. Algúns informes suxiren que a unión do ADPRc produce FKBP12.6, o cal normalmente se une ao RyR2, facendo que se desactive o RYR2.

## Metabolismo 
O ADPRc e o ADPR sintetízanse a partir do NAD+ polos encimas bifuncionais da familia proteica de CD38 (que tamén inclúe o CD157 ancorado a GPI e a ADP ribosil ciclase específica monofuncional do molusco Aplysia). Os mesmos encimas poden tamén hidrolizar o ADPRc a ADPR. A catálise realízase por medio dun intermediato covalente. A reacción de hidrólise é inhibida polo ATP, o que fai que se acumule o ADPRc. A síntese e degradación do ADPRc polos encimas da familia de CD38 implica, respectivamente, a formación e a hidrólise dun enlace N1-glicosídico. En 2009, informouse do descubrimento do primeiro encima con capacidade de hidrolizar no ADPRc o enlace fosfoanhídrido, é dicir, o que se establece entre os dous grupos fosfato.

## Notas 
## Véxase tamén 
### Outros artigos 
* NAADP
* IP3
* ADP-ribosa

### Ligazóns externas 
The web page of Dr. Hon Cheung Lee, the discoverer of cyclic ADP-ribose.
* 
Cyclic ADP-ribose and NAADP. The first book on these two second messengers.
Insuela

Como topónimo **Insuela** indica unha insua pequena. Pode referirse a:

;En Galiza
***Insuela**, lugar da parroquia de Loureiro, no concello de Cerdedo-Cotobade;
***Insuela**, lugar da parroquia de Codeseda, no concello da Estrada;
***Insuela**, lugar da parroquia de Palmeira, no concello de Ribeira;
***A Insuela**, lugar da parroquia de Esteiro, no concello de Muros;
***A Insuela**, lugar da parroquia de San Claudio, no concello de Ortigueira.

## Véxase tamén
### Outros artigos
Chaoz

é un personaxe do anime e manga Dragon Ball. É o fiel compañeiro de Ten Shin Han. O seu nome provén do prato chinés Jiaozi, chamado no Xapón *Gyōza*.

## Características 
É un personaxe de cara branca e fazulas colorados e só ten un pelo na cabeza. Ten serios problemas para contar e sumar, con que o enganan varias veces no transcurso dun combate. Os seus ataques principais son o Dodonpa e ataques relacionados coa psicoquinesia.

## Véxase tamén 
### Outros artigos 
* Lista de personaxes de Dragon Ball
Oolong

é un dos personaxes que forma parte do grupo que acompaña a Son Goku e Bulma na primeira busca das Bólas do Dragón. O seu nome provén do Té oolong (烏龍, pinyin:wūlóng), unha variedade de té chinés coñecido como *té do dragón*; literalmente Oolong significa *dragón negro* en mandarín. Representa ó personaxe Zhu Bajie da historia chinesa *Viaxe ó Oeste*.

É un porco humanoide de 121&nbsp;cm e 32&nbsp;kg, ten a capacidade de converterse en calquera cousa, aínda que a diferenza de Puar o seu adestramento está incompleto e só dura 5 minutos. É coñecida a súa devoción dende pequeno polas mulleres. Na súa primeira aparición, e en varias ocasións de toda a serie, aparece vestido co uniforme do Partido Comunista da China.

Naceu no ano 740 da Cronoloxía de Dragon Ball e de neno estudou, xunto con Puar, no  onde aprendeu as súas habilidades. Porén, non chegou a acabar o curso debido a que o expulsaron por facerlle *travesuras* ás mestras.

Tras iso, viaxou a unha aldea onde aproveitou as súas transformacións para esixir cartos ós aldeáns e raptar a tódalas nenas para casar con elas. Porén, un día chegaron á aldea Bulma e Son Goku en busca dunha das Bólas do Dragón. Oolong tratou de facer crer a Goku que era un ser imposible de vencer, pero el non llo creu e o porco converteuse en morcego para fuxir. Como Goku o perseguiu na Nube Kinto, decidiu transformarse en mísil, pero acabóuselle o tempo, e rematou por renderse para non caer ó chan. Despois disto, Bulma decidiu que fose con eles na busca das bólas. Durante esa busca non tivo maior papel que o de condutor e mesmo intentou fuxir varias veces. Cando Pilaf lles roubou os artefactos e estaba a piques de desexar ser o rei do mundo, Oolong impediullo desexando unhas bragas. Ó final decidiu ir xunto con Bulma e Yamcha á cidade.

O resto da serie apenas tivo papeis importantes. O único que se sabe del é que vive na casa do Mestre Mutenroi.

Aparece no segundo filme de Dragon Ball Z, *O máis forte do mundo*. Nel, xunto con Son Gohanda vai ás montañas de Tsumisumbri en busca das Bólas do Dragón que se estaban reunindo, pero chegaron tarde e o Doutor Cochin pediu o seu desexo, pouco despois son atacados por 3 guerreiros estraños pero son salvados por Piccoro. Cando o Mestre Mutenroi e Bulma son secuestrados por estes guerreiros corre a contarlle todo a Goku.

## Véxase tamén 
### Outros artigos 
* Lista de personaxes de Dragon Ball